என். சுரேஷ்ராஜன்

சுரேஷ்ராஜன் (Suresh Rajan) என்பவர் ஒரு தமிழக அரசியல்வாதி மற்றும் தமிழக சுற்றுலாத்துறை முன்னாள் அமைச்சராவார். இவர் 31 மார்ச் 1963 அன்று நாகர்கோயிலில் பிறந்தவர். இவர் முதுகலைப் பட்டம் பெற்றவர். இவர் தன் அரசியல் வாழ்வை தி.மு.க. இளைஞரணியில் இருந்து துவக்கினார். தமிழக சட்டமன்ற உறுப்பினராக 1996 ஆம் ஆண்டு கன்னியாகுமரி சட்டமன்றத் தொகுதியில் இருந்து தேர்ந்தெடுக்கப்பட்டார்.Tamil Nadu government website  2001 ஆண்டைய சட்டமன்றத் தேர்தலில் போட்டியிட்டு தோல்வியுற்றார். மீண்டும் 2006 ஆண்டைய தேர்தலில் வெற்றி பெற்று சுற்றுலா மற்றும் பத்திரபதிவுதுறை அமைச்சராகப் பணியாற்றினார். 2011-ல் நடந்த தேர்தலில் கன்னியாகுமரி தொகுதியில் போட்டியிட்டுத் தோல்வியடைந்தார். கன்னியாகுமரி கிழக்கு மாவட்ட திமுக செயலாளராகப் பணியாற்றி வருகிறார்.
 மேற்கோள்கள் 

பகுப்பு:1963 பிறப்புகள்
பகுப்பு:வாழும் மக்கள்
பகுப்பு:கன்னியாகுமரி மாவட்ட அரசியல்வாதிகள்
பகுப்பு:தமிழக முன்னாள் அமைச்சர்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்